stanford-oval/wikipedia huggingface dataset:
Stranglehold
Pelaaminen > Kontrollit > Stuntit

Peliympäristöissä voi myös harjoittaa Woon elokuvista tuttua akrobatiaa, kuten kaiteita pitkin juoksua, rakenteista roikkumista ja erilaisia heittäytymisiä. Kaikki nämä hyvin erityyppiset stuntit tehdään yhtä nappia painamalla, ja kaiken aikaa voi ja pitää tietenkin myös ampua. Stuntteja mahdollistavat kohteet korostuvat vaalealla värillä pelaajan lähestyessä niitä, ja tällöin stunttinapin painaminen saa Tequilan tekemään aina jotakin näyttävää. Jos vieressä ei ole korostettua kohdetta, stunttinapin painaminen saa Tequilan heittäytymään.
Pelkkä heittäytyminen ei ole kovin akrobaattista, mutta pelissä pärjäämisen kannalta tärkeää. Strangleholdin luotiaika eli tähtäämistä helpottava ajan hidastuminen toimii nimittäin puoliautomaattisesti. Luotiaika käynnistyy Tequilan ampuessa vihollisia kohti stuntin aikana. Niinpä luotiaika käynnistyy paitsi Tequilan tulittaessa vihollisia kattokruunusta roikkuen myös pelkästä 'aseet laulaen' heittäytymisestä. Luotiajan voi myös kytkeä päälle omasta napistaan ja ilman minkäänlaista stunttia.
Stuntit ja heittäytymiset ovat tärkeitä, sillä stuntin aikana tapetuista vihollisista saa tyylipisteitä stuntin näyttävyydestä riippuen. Tyylipisteet puolestaan lataavat Tequila-pommien käyttöön oikeuttavaa energiapalkkia. Jos pelaaja tyytyy pelaamaan Strangleholdia tylsästi lattioita pitkin kipittäen kuin mitä tahansa muuta räiskintäpeliä, ei pelaaja myöskään pääse käyttämään tehokkaita Tequila-pommeja. Lennokas riehuminen ja vihollisten hieno tappaminen sen sijaan näyttää hyvältä ja mahdollistaa jatkuvan Tequila-pommituksen, mikä tekee pelaajan etenemisestä vielä näyttävämpää ja tehokkaampaa.
Pelaaminen > Erikoisliikkeet

John Woon estetiikka ja Midwayn hallitsemat pelikonventiot yhdistyvät hienosti Strangleholdin erikoisliikkeissä, joita kutsutaan Tequila-pommeiksi. Näitä superhyökkäyksiä on kolme: tarkkuuslaukaus, sarjatuli ja pyörähdyshyökkäys.
Pelaaminen > Erikoisliikkeet > Tarkkuuslaukaus

Tarkkuuslaukaus on erinomainen korvike peleissä jatkuvasti nähtävälle tarkkuuskiväärille. Vasta Strangleholdia pelattuaan huomaa, miten vaivalloista äkillisen päälaukauksen tekeminen räiskintäpeleissä yleensä on. Ensin pitää varmistaa, että mukana on aina tarkkuuskivääri (joka vie yleensä jonkin toisen aseen paikan) ja panoksia (joita jaetaan tietenkin kitsaasti). Sitten kivääri pitää plärätä esiin inventaariosta kesken kiivaan taistelun ja räplätä kiikaritähtäimen zoomausta. Ja sama ruljanssi takaisin, kun vihollinen on hoideltu tai panokset loppuneet. Kaikki tämä on sen verran työlästä, että sinänsä hauskaa tarkkuusammuntaa tulee usein vältettyä.
Strangleholdissa kaikki hoituu aktivoimalla tarkkuuslaukaus napauttamalla ristiohjaimesta ylöspäin. Tällöin näkymä zoomaa automaattisesti kiikaritähtäimen lailla ja aika hidastuu. Pelaajan seuraavaa luotia seurataan kamera-ajona kohteeseensa, ja John Woon brutaalin otteen mukaisesti viholliset esittävät yksilöllisen kuolinkoreografian riippuen siitä, mihin pelaaja on tähdännyt. Silmään, suuhun, kurkkuun tai nivusiin ampuminen näyttää asiaankuuluvan kivuliaalta. Koska tarkkuuslaukaus on Tequilan erikoisliike, ei käytössä olevalla aseella ole väliä. Tarkkuuslaukaus onnistuu niin pistoolilla kuin rynkylläkin (jopa haulikolla), ja pääosuma on aina tappava.
Pelaaminen > Erikoisliikkeet > Sarjatuli

Toinen Tequila-pommeista on sarjatuli, jossa John Woon osaamista hyödynnetään erikoishyökkäystä pohjustavassa animaationpätkässä. Tuimasti irvistävä Tequila lataa aseensa ja syöksyy rynnäkköön. Sarjatulessa aika hidastuu ja pelaajan pyssyt sylkevät moninkertaiset määrät lyijyä normaaliin verrattuna. Sarjatuli on parhaimmillaan silloin, kun pelaajan pitää raivata tieltään iso joukko suojautuneita vihollisia.
Pelaaminen > Erikoisliikkeet > Pyörähdyshyökkäys

Kolmas ja oikein käytettynä tehokkain Tequila-pommi on pyörähdyshyökkäys. Se on lukemattomista peleistä tuttu ruudun vihollisista tyhjentävä superpommi nykyaikaiseen pelityyppiin tuotuna. Tequilan pyöriessä ympäri ja tulittaessa jokaiseen suuntaan majesteettisessa hidastuskuvassa voi taustalla huomata ehkä kuuluisimman John Woon tavaramerkin, lentoon lehahtavat valkoiset kyyhkyt.
Ilta (nimi)

| Ilta |
| --- | --- |
Nimipäivä:   
– suomenkielinen:  9. heinäkuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  sana ilta tai naisennimi Hilda
Infobox OKNimi-testi OK: 
Ilta on suomalainen naisen etunimi, joka on mahdollisesti muunnelma ulkomaisesta nimestä Hilda, mutta voi johtua myös vuorokaudenaikaa tarkoittavasta sanasta ilta. Iltan nimipäivä on 9. heinäkuuta.
Nimi on ollut jonkin verran käytössä jo 1800-luvulla. Vuoden 2019 loppuun mennessä se on annettu 1 810 henkilölle, jotka kaikki ovat naisia.
Tunnettuja Iltoja

Ilta-Maria Ainalinpää, kirjailija
Ilta Fuchs, laulaja
Ilta Koskimies, runoilija ja suomentaja
Ilta Leiviskä, tanssitaiteilija, koreografi ja musiikkipedagogi
Ilta Liukku, lasten- ja nuortenkirjailija
Ilta-Saima Syrjä, kirjailija
Kirjallisuutta

Eero Kiviniemi: Rakkaan lapsen monet nimet, Weiling+Göös 1982
Kustaa Vilkuna: Etunimet, Otava 1990, tarkistettu painos
Häpyhuulten yhteenkasvaminen

Häpyhuulten yhteenkasvaminen tarkoittaa tilannetta, jossa pienet häpyhuulet kasvavat yhteen. Jossain tapauksissa häpyhuulet voivat sulkea kokonaan emättimen sisäänkäynnin. Jos kehossa ei ole riittävästi estrogeenia, mikä on aivan normaalia esimurrosikäisillä tytöillä, häpyhuulet saattavat vähitellen liittyä tiukasti yhteen. Tila onkin melko yleinen alle 7-vuotiailla tytöillä, mutta sitä tavataan harvoin murrosiän saavuttaneilla tytöillä. Häpyhuulet saattavat kasvaa yhteen myös synnytyksen tai menopaussin jälkeen.
Diagnosointi

Yleensä häpyhuulten yhteenkasvaminen huomataan vahingossa vaatteiden vaihdon tai kylpemisen yhteydessä.
Hoito

Yleensä tila paranee itsestään ilman hoitoa. Sitä voidaan kuitenkin hoitaa estrogeenivoiteella tai harvinaisissa tapauksissa leikkauksella. Estrogeenivoide voi aiheuttaa sivuvaikutuksena rintojen arkuutta tai genitaalialueen tummumista. Leikkaus tulee kyseeseen, jos estrogeenivoide ei tehoa tai virtsaa jää emättimeen. Leikkaus suoritetaan yleensä yleisanestesiassa tai paikallispuudutuksessa. Joka seitsemännessä tapauksessa häpyhuulet kasvavat uudelleen yhteen.
Indrek Zelinski

Indrek Zelinski
Indrek Zelinski (s. 13. marraskuuta 1974 Pärnu, Viron SNT, Neuvostoliitto) on virolainen 184 senttimetriä pitkä jalkapalloilija, joka edusti urallaan useita seuroja Virossa, Suomessa, Ruotsissa ja Tanskassa. Zelinskin pelipaikka on hyökkääjä.
Zelinski aloitti uransa kotikaupungissaan Pärnu JK:n riveissä. Ennen ulkomaille siirtymistään hän edusti myös JK Tervis Pärnua ja FC Floraa, kunnes siirtyi Suomeen FC Lahden joukkueeseen. Lahdesta Zelinski muutti Tanskaan, Aalborg BK:hon. Kauden 2003 hän pelasi Ruotsissa Landskronan riveissä ja seuraavaksi kaudeksi hän palasi Tanskaan, tällä kertaa BK Fremiin. Kööpenhaminalaisseurassa vietetty kausi jäi hänen toistaiseksi viimeisekseen ulkomailla, ja hän palasi kotimaahansa FC Levadia Tallinnaan.
Kahdesti Viron mestaruuden voittanut Zelinski on pelannut Viron maajoukkueessa 103 ottelua. Maaottelumaaleja hän on tehnyt 27, mikä riittää maajoukkueen maalintekijätilastossa toiseen sijaan.
Aiheesta muualla

Zelinski FC Levadian sivuilla (Arkistoitu – Internet Archive) (viroksi)
Zelinski Weltfussball-tietokannassa (Arkistoitu – Internet Archive) (saksaksi)
Il était temps

|  Il était temps> Kappaleen tiedot |
| --- | --- |
Esittäjä(t):  Virginie Pouchain
Säveltäjä(t):  Corneille
Sanoittaja(t):  Corneille
Euroviisutiedot
Vuosi:  2006
Maa:  Ranska
Kieli:  ranska
Sijoitus:  22.
Pisteet:  5
Sanat:  sanoitus
Il était temps on Virginie Pouchainin esittämä kappale, joka edusti Ranskaa vuoden 2006 Eurovision laulukilpailussa Kreikan Ateenassa.
Koska Ranska kuuluu kilpailun suuriin rahoittajamaihin pääsi kappale suoraan finaaliin. Finaalissa kappale sijoittui 24 maan joukosta sijalle 22. 5 pisteellä.
Ilta Skanssissa (albumi)

| Ilta Skanssissa Mikko Järvinen |
| --- | --- | --- |

Studioalbumin tiedot
 Julkaistu: 1976
 Formaatti: LP-levy, C-kasetti
 Tyylilaji: iskelmä, tango
 Kesto: 34.53
 Levy-yhtiö: PSO
Mikko Järvisen muut julkaisut
| Konkaritanssit 6 1975 | Ilta Skanssissa 1976 | Juhannusvalssi 1977 |
Ilta Skanssissa on vuonna 1976 julkaistu Mikko Järvisen albumi. Sovitukset on tehnyt Pauli Granfelt, joka johtaa säestävää orkesteria. Georg Malmstén oli säveltänyt ja sanoittanut levyn nimikkokappaleen toisen maailmansodan aikana ja sen oli ensimmäisenä levyttänyt A. Aimo vuonna 1944.
Kappaleet > A-puoli

Aamu airistolla – 2.55
Ilta skanssissa – 2.47
Luona valkokielojen – 3.13
Valkovuokot – 3.31
Kuningas kulkureitten – 2.10
Juliska – 2.25
Kappaleet > B-puoli

Unelma – 3.06
Muisto – 3.22
Aaveratsastajat (Riders in the Sky) – 3.03
Tyttö metsässä – 3.12
Merten taa – 2.43
Riippakoivun alla – 2.21
Infiniti Q70

| Infiniti Q70 |
| --- | --- |

Valmistustiedot
Valmistusmaa:   Japani  Venäjä
Valmistaja:  Infiniti
Konserni:  Renault-Nissan
Valmistusvuodet:  2010–
Muut nimet:  Nissan Fuga
Korimalli:  4-ovinen sedan
Luokka:  E-segmentti
Muotoilija:  Hideo Komuro
Edeltäjä:  Infiniti M (Y50)
Tekniset tiedot
Polttoaine:  bensiini
Vetotapa:  takaveto
Vaihteisto:  7-vaihteinen automaatti
Mitat
Pituus:  4 945 mm
Leveys:  1 845 mm
Korkeus:  1 509 mm
Infiniti Q70 on Infinitin vuodesta 2010 lähtien valmistama edustusluokan sedan. Japanissa Q70:tä markkinoidaan Nissan Fuga -nimisenä. Automallin nimi oli vuoteen 2014 asti Infiniti M. Auton muotoilu on saanut vaikutteita Infiniti Essence -konseptiautosta.
Hølondan kirkko

| Hølondan kirkko Hølonda kirke |
| --- | --- |
 Kirkko vuonna 2012.
Sijainti:  Melhus, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1848
Suunnittelija:  Christian H. Grosch
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hølondan kirkko (norj. Hølonda kirke) on Melhusin kunnassa Trøndelagin läänissä Norjassa sijaitseva puinen pitkäkirkko vuodelta 1848.
Aiheesta muualla

Kuvia tai muita tiedostoja aiheesta Hølondan kirkko Wikimedia Commonsissa
Høren sauvakirkko

| Høren sauvakirkko Høre stavkyrkje |
| --- | --- |
 Kirkko vuonna 2020.
Sijainti:  Vang, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  noin 1180
Materiaali:  puu
Istumapaikkoja:  170
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Høren sauvakirkko (norj. Høre stavkyrkje) on Vangin kunnassa Innlandetin läänissä Norjassa sijaitseva sauvakirkko 1100-luvulta. Sitä on ajan saatossa laajennettu useita kertoja.
Aiheesta muualla

Kuvia tai muita tiedostoja aiheesta Høren sauvakirkko Wikimedia Commonsissa
Inesa Linaburgytė

Inesa Linaburgytė (s. 10. huhtikuuta 1966) on liettualainen oopperalaulaja, äänialaltaan dramaattinen sopraano. Hän valmistui Liettuan musiikki- ja teatteriakatemiasta vuonna 1992, jolloin myös pääsi Liettuan kansallisoopperan ja -baletin solistiksi. Lisäksi hän on laulanut eri kamari- ja sinfoniaorkesterien kanssa. Hän on esiintynyt Itä-Euroopan maissa, Itävallassa, Isossa-Britanniassa, Turkissa, Espanjassa, Japanissa, Yhdysvalloissa, Alankomaissa ja Taiwanissa.
Linaburgytė on myös toiminut oopperan ohjaajana ja perustanut Vilnan kamarioopperan.
Linaburgytė lauloi alun perin mezzosopraanona, mutta siirtyi dramaattisiin sopraanorooleihin ja debytoi sopraanona Giacomo Puccinin Turandotin esityksessä. Hänellä on ollut rooleja myös muiden muassa Giuseppe Verdin, Pietro Mascagnin, Modest Mussorgskin, Pjotr Tšaikovskin, Richard Wagnerin, Richard Straussin, Bronius Kutavičiuksen, Jonas Tamulioniksen ja Péter Eötvöksen oopperoissa. Hänen konserttiohjelmistoonsa ovat kuuluneet muiden muassa Ludwig van Beethovenin Missa Solemnis sekä yhdeksäs sinfonia, Gustav Mahlerin sinfonioita, Verdin requiem ja Wolfgang Amadeus Mozartin requiem.
Linaburgytė on tullut palkituksi eri kilpailuissa. Vuonna 2004 hän sai Vytautas Suuren ritarikunnan ristin.
Idbyånin vesistö

Ruotsin päävesistöalueet
Idbyånin vesistö (ruots. Idbyåns avrinningsområde, vesistöaluetunnus 35) muodostuu Pohjanlahden Selkämereen laskevan Idbyånin ja sen sivujokien yhteisestä valuma-alueesta, jonka kokonaispinta-ala on 222 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Vesistön pääuomana on sen nimikkojoki Idbyån, joka laskee Itämereen alle 0,1 kuutiokilometriä vettä vuodessa.
Vesistön valuma-alue

Vesistö sijaitsee kahden suuren vesistön Uumajanjoen vesistön (tunnus 28) ja Ångermanjoen vesistön (tunnus 38) välissä, jossa on yhdeksän pienempää päävesistöä. Idbyånin vesistö on niistä yksi pienimmistä ja siksi se sijaitsee kahden pienemmän vesistön Gidejoen vesistön (tunnus 34) ja Moälvenin vesistön (tunnus 36) välissä. Idbyånin joensuun ympärillä on mereen laskevien purojen ja ojien pieniä valuma-alueita, joiden yhteispinta-ala on kuitenkin suurempi kuin Idbyånin vesistö itse.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (31,9 %), turve (6,0 %), kalliomaa (29,9 %), hiekka ja sora (8,8 %), multamaa (14,4 %), savimaa (4,0 %) ja jäätikköjokijäänteet (0,8 %). Alueen maankäyttöä esittävät maiden käyttöluokitukset, joiden mukaan alueella on metsämaita (84,6 %), soita ja kosteikkoja (4,2 %), viljelymaita (4,1 %), taajamia ja pinnoitettuja alueita (0,6 %) sekä joutomaita (2,5 %). Näiden lisäksi on 4,0 % vesistöjä.
Vesistön valuma-alue > Virtaamia

SMHI on julkaissut tilastossaan Idbyånin virtaamien päivittäiset keskivirtaamat vuosilta 1981–2013. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 3,1 kuutiometriä sekunnissa (m³/s), keskiylivirtaama (MHQ) on 18,3 m³/s ja keskialivirtaama (MNQ) on 0,42 m³/s . Toisen lähteen mukaan joen keskivirtaama on 2,65 m³/s ja keskiylivirtaama (MHQ) on 31 m³/s . Suurin kuukausittainen keskivirtaama 21,3 m³/s on mitattu toukokuussa 1986 ja pienin 0,1 m³/s syyskuussa 2002. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot. Sen mukaan kevättulva kestäisi huhtikuusta kesäkuuhun ja sen huippu ajoittuisi toukokuulle.
Hørsholmin kunta

| Hørsholmin kunta |
| --- | --- |
 vaakuna
 Kunnan sijainti Tanskan kartalla.
Valtio:   Tanska
Alue:  Pääkaupunkialue
Keskustaajama:  Hørsholm
Hallinto:  
 – Pormestari:  Morten Slotved
Pinta-ala:  
 – Kokonaispinta-ala:  31,3 km²
Väkiluku:  24 828
 – Väestötiheys:  793,2 as./km²
 
 www.horsholm.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Hørsholm on Pääkaupunkialueella Tanskassa sijaitseva kunta. Vuoden 2020 alussa kunnassa oli 24 828 asukasta, ja sen pinta-ala oli 31,3 neliökilometriä. Kunnan keskustaajama on myös nimeltään Hørsholm.
Aiheesta muualla

Wikimedia Commonsissa on kuvia tai muita tiedostoja aiheesta .
Hørsholmin kunnan kotisivut (tanskaksi)
Humble Bundle

| Humble Bundle, Inc>  |
| --- | --- |

Tunnuslause:  Pay what you want, DRM Free, cross-platform, Helps charity.
Perustettu:  24. marraskuuta 2010
Perustaja:  Jeff Rosen John Graham
Kotipaikka:   San Francisco, Kalifornia
Toiminta-alue:  maailmanlaajuinen
Toimiala:  videopeliteollisuus
Tuotteet:  videopelien digitaalinen levitys
Henkilöstö:  yli 60
Emoyhtiö:  IGN Entertainment (2017–)
Kotisivu:  www.humblebundle.com
Infobox OKVirheellinen NIMI-arvo: 
Humble Bundle (aiemmin nimellä Humble Indie Bundles) on vuonna 2010 perustettu sanfranciscolainen tietokone- ja mobiilipelien verkkokauppa, joka nousi edullisilla digitaalisten pelien paketeillaan (engl. Bundle) nopeasti pelaajien suosioon. Ostaja saa palvelussa itse päättää mikä osuus hänen itse valitsemastaan kauppasummasta menee pelien kehittäjille, hyväntekeväisyyteen tai Humble Bundle palvelulle.
Ensimmäisen bundlen julkaisi Wolfire Games. Toisen bundlen julkaisusta alkaen luotiin yksityinen spin-off yritys, Humble Bundle, joka perustettiin vain järjestämään ja myymään bundleja. Useat bundlet ovat tuottaneet yli miljoona dollaria ja 23.9.2013 alkaen bundlet ovat tuottaneet yli $50 miljoonaa, josta yli $20 miljoonaa on lahjoitettu hyväntekeväisyyteen. The Humble Bundle on inspiroinut useita "maksa mitä tahdot" tyyppisiä bundleja pienemmille peleille, kuten Indie Gala, Indie Royale sekä Little Big Bunch palvelut.
Hitbox Teamin Terence Lee kertoi minkälainen menestys Humble Bundle oli heidän Dustforce-pelilleen. Steamin kautta Linuxille tarjolla ollut peli myi noin kymmenen pelin päivävauhdilla. Dustforcen sisältämä Humble Indie Bundle 6 -paketti julkaistiin, ja peli myi ensimmäisenä päivänä 50 000 kappaletta. Vaikka Hitbox Team saikin vain $178 000 paketin kahden miljoonan kokonaistuotosta, pelaajamäärä ja tietoisuus pelistä nostivat päiväkohtaisen keskiarvon kuusinkertaiseksi.
Humble Storen logo
Humble Store on yrityksen kauppapaikan nimi, josta voi ostaa yksittäisiä pelejä normaalihintaan tai alennushintaan. Kauppapaikasta ostetut pelit voidaan ladata muista digitaalisen jakelun palveluista pelin ostamisen jälkeen sen julkaisutavasta riippuen.
Vuonna 2017 IGN osti Humble Bundlen.
Pelipaketit

Bundlet ovat sarja kokoelmia digitaalisia luomuksia, jotka myydään ja jaellaan digitaalisesti millä tahansa ostajan valitsemalla hinnalla. Bundleja tarjotaan viikoittain, kahden viikon välein ja joskus päivittäin vaihtuvissa kampanjoissa. Kaupassa olevissa tuotteissa on usein kaikki mahdollinen lisäsisältö mukana, kuten pelin soundtrack, pelin taidekirjoja ja muuta lisäsisältöä. Kahden viikon kampanjassa lisätään yleensä ensimmäisen viikon jälkeen yllätyspelejä tai muuta mediaa ja tämän sisällön saavat kaikki jo bundlen ostaneet sekä uudet ostajat, jotka maksavat yli keskiarvon kauppasumman.
Alussa bundlet olivat suurimmaksi osaksi indie-pelien tekijöiltä ja ne yleensä sai kaikille alustoille, joille peli oli kehitetty. Yksi kovan suosion syy on, että bundlen peleissä ei ole DRM-suojausta, jonka aiheuttamia hankaluuksia pelaajat ovat vuosikymmeniä vastustaneet. Myöhemmin bundleihin tuli pelejä myös Android-mobiilialustalle ja yhä suuremmilta pelien kehittäjiltä.
Kritiikkiä > Korvaukset pelikehittäjille

Steel Storm -indiepelin tekijä Alexander Zubov Kot-in-Action Creative Artel -studiolta julkaisi haastattelun kertoen kuinka vaikeaa heidän peliensä saaminen hyväksytyksi bundlekokoelmaan oli, mikä sai paljon huomiota. Suurin ongelma oli ensimmäisen pelin lisääminen ilmaiseksi jatko-osan bundleen sekä toisessa tapauksessa toisen jatko-osan lisääminen uuteen bundleen. Vasta Steel Storm: Burning Retributionin lisäämisen jälkeen kirjeenvaihto Humble Bundlenin kanssa parantui. Zubov kertoi kuinka minimaalinen korvaus noista bundleista tuli verrattaen pakettien kokonaistuottoon.[vanhentunut linkki]
Kritiikkiä > DRM-suojaus

Vaikka Humble Bundlen motossa on kerrottu, ettei peleissä ole DRM-suojausta, oli sellainen jäänyt Uplink-peliin, joka julkaistiin Android- ja PC-alustoille Humble Bundle for Android 3 -paketissa. Ars Technican ja muiden pelaajien kritiikin myötä Humble Bundlen toinen perustaja ilmoitti tapauksen olleen kokeellinen johtuen pelin olevan usealle alustalle.
Aiheesta muualla

Humble Bundle palvelu
Huomionhakuinen persoonallisuus

| Huomionhakuinen persoonallisuus> Luokitus |
| --- | --- |
ICD-10:  F60.4
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Huomionhakuinen persoonallisuus, myös: histrioninen persoonallisuus, on persoonallisuushäiriö, jossa huomion tavoitteleminen muokkaa henkilön käyttäytymistä eri tilanteissa. Häiriö kuuluu B-ryhmän häiriöihin, jolle on ominaista tunne-elämän epävakaus tai impulsiivisuus, jotka ohjaavat käyttäytymistä, ja lisäksi empatiakyky on heikentynyt.
Tälle persoonallisuushäiriölle ovat ominaisia pinnallinen ja epävakaa tunne-elämä, suurieleinen ja teennäinen esiintyminen, liioitteleva tunteiden ihmaiseminen, alttius vaikutteille, itsekeskeisyys, omien halujen tyydyttäminen ja toisten ihmisten laiminlyönti, loukkaantumisherkkyys sekä jatkuva huomion, arvonannon ja jännityksen etsintä.
Diagnoosi

Huomionhakuisen persoonallisuuden piirteitä ovat:
tunne-elämän epävakaus tai impulsiivisuus ohjaavat käyttäytymistä ja lisäksi empatiakyky on heikentynyt.
suurieleinen, teatraalinen esiintyminen tai liioitteleva tunteiden ilmaiseminen
alttius vaikutteille (yksilö on herkästi muiden johdateltavissa tai antaa olosuhteiden vaikuttaa päätöksiinsä)
pinnallinen ja epävakaa tunne-elämä
jatkuva sellaisen toiminnan ja jännityksen etsintä, missä henkilö on huomion keskipisteenä
epäasianmukainen viettelevyys joko ulkonäön tai käytöksen tasolla
liiallinen huoli omasta ulkoisesta viehätysvoimasta
Henkilöllä voidaan diagnosoida olevan huomionhakuinen persoonallisuus, jos hänellä on edeltävistä piirteistä neljä ja hänen käyttäytymisensä täyttää persoonallisuushäiriön yleiset kriteerit.
Piirteet, jotka vahvistavat diagnoosia mutta eivät ole sen asettamisen kannalta välttämättömiä:
itsekeskeisyys
nautinnonhaluisuus
jatkuva arvostuksen odottaminen
toisten ihmisten tarpeiden laiminlyöminen
herkkä loukkaantuminen
jatkuva manipulatiivinen käytös
Hoito

Huomionhakuista persoonallisuutta hoidetaan psykoterapialla. Luottamuksellinen hoitosuhde on tärkeää hoidossa. Kuten muissakin persoonallisuushäiriöissä, pinttyneet tavat voivat keventyä iän myötä.
Huominen on huomenna

| ”Huominen on huomenna” JVG mukana Anna Abreu |
| --- | --- | --- |

Singlen tiedot
 Albumilta: Voitolla yöhön
 Julkaistu: 7. helmikuuta 2014
 Tuottaja(t): Jarkko Ehnqvist
 Tyylilaji: rap, pop
 Kesto: 03.42
 Levy-yhtiö: PME Records
JVG:n muut singlet
| ”Voitolla yöhön” 2013 | ”Huominen on huomenna” 2014 | ”Venäläist rulettii” 2014 |
Anna Abreun muut julkaisut
| ”Be With You” 2011 | ”Huominen on huomenna” 2014 | ”Ra-ta ta-ta” 2014 |
”Huominen on huomenna” on rap-duo JVG:n toinen single heidän kolmannelta pitkäsoitoltaan Voitolla yöhön. Single julkaistiin 7. helmikuuta 2014. Kappaleen kertosäkeen esittää Anna Abreu, ja sen musiikkivideo on kuvattu Los Angelesissa.
Kappaleen on säveltänyt Jarkko Ehnqvist ja Anna Abreu. Sanoituksesta vastaavat Ehnqvistin ja Abreun lisäksi JVG:n Jare ja VilleGalle.
Kappaleet

Huominen on huomenna (mukana Anna Abreu) – 3.42
Huominen on huomenna (MDS Remix) (mukana Anna Abreu) – 2.33
Huominen on huomenna (mukana Anna Abreu) – 3.40
Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen virallinen latauslista: 1 
Radiolista: 1
Indonesian rupia

| Indonesian rupia |
| --- | --- |

ISO 4217 -koodi:  IDR
Keskuspankki:  Indonesian pankki
Käyttäjät:   Indonesia
Jaettava yksikkö:  cent
Kokoelma 50 000 rupian seteleitä
Indonesian rupia on Indonesian virallinen rahayksikkö. Sen laittoi liikkeelle ja sitä kontrolloi Indonesian pankki. Indonesian rupian virallinen ISO 4217 -koodi on IDR. Kirjainyhdistelmä Rp toimii symbolina kaikissa maan seteleissä ja kolikoissa.
Rupia on yleinen nimi valuutalle myös monissa Etelä-Aasian maissa.